АЛМАТЫДА "ҚАРА ЖАМЫЛҒАНДАР" "ШЕРУЛЕТІП" ЖАТЫР
"АЛМАТЫДА "ҚАРА ЖАМЫЛҒАНДАР" "ШЕРУЛЕТІП" ЖАТЫР" | "https://abai.kz/post/42605"
TITLE: АЛМАТЫДА "ҚАРА ЖАМЫЛҒАНДАР" "ШЕРУЛЕТІП" ЖАТЫР
URL: https://abai.kz/post/42605
META: "АЛМАТЫДА "ҚАРА ЖАМЫЛҒАНДАР" "ШЕРУЛЕТІП" ЖАТЫР" | "https://abai.kz/post/42605"
DATE: 20.01.2016
AUTHOR(s): Абай-Ақпарат
TOTAL WORDS: 105
TEXT: Алматыда бүгін ипотекалық несиеге үй алып, қарызын өтей алмай жүрген ондаған борышкер “Казкоммерцбанктің” Әл-Фараби даңғылы мен Желтоқсан көшесінің қиылысында орналасқан бөлімшесі алдында наразылық шарасын өткізіп жатыр. Азаттық тілшісінің оқиға орнынан хабарлауынша, борышкерлер талаптарын айту үшін банк басшылығының сыртқа шығып, өздерімен кездесуін талап етіп жатыр. Борышкерлер экономикалық жағдай мен теңгенің үздіксіз құнсыздануына байланысты қарыздарын төлей алмай жатқанын айтып, қарыздарының қайта есептелуін талап етеді. Наразылар үстілеріне көздері ғана көрінетіндей ғана етіп қара мата жауып шыққан. Бөлімшеден шыққан банк өкілі борышкерлерге талаптарын жазбаша түрде тапсыруды сұрады. Бірақ борышкерлер оған қарсылық білдіріп, “Төраға, сыртқа шық! ( деп ұрандап айқайлап тұрып алды. Азаттық борышкерлер наразылығынан тікелей трансляция жүргізіп жатыр. Abai.kz
